Hvis du ved, hvad scripting, SQL-injection og heap-spray teknikker er for noget, så har Forsvaret måske et job til dig.

Forsvarets Efterretningstjeneste opruster nemlig i cyberkrigen og hyrer hackere til at afsløre kriminelle, der vil bryde ind i danske virksomheder og organisationer.

Læs også : DI-direktør: Cyberkriminalitet kan koste virksomheder livet

I begyndelsen af oktober sendte efterretningstjenesten en opgave ud, hvor interesserede kunne prøve deres kodeevner af.

Fascinerende at bryde ind

I denne måned søger Efterretningstjenesten så hackere, der kan infiltrere netværk, der vil bryde ind i danske virksomheder og organisationers computersystemer.

En af dem, der måske kunne være interesseret i jobbet, er Jonas Boserup, der går på teknisk gymnasium på Selandia i Slagelse.

"Man sidder med et ukendt website eller computerprogram, som man skal bryde ind i." Jonas Boserup, Selandia, slagelse

- Man sidder med et ukendt website eller computerprogram, som man skal bryde ind i, siger gymnasieeleven om sin fascination af hacking.

Jonas Boserup afslørede sidste år et sikkerhedshul i programmet Easy-P, som mange skoler bruger.

Hullet blev, så vidt vides, ikke udnyttet af hackere. Men flere kommuner - blandt andet Faxe - er tidligere blevet hacket.

Antal ansøgere er hemmeligt

Læs også : Datatyve afpresser hver femte danske firma og myndighed

Også store virksomheder og institutioner bliver angrebet af hackere, som leder efter oplysninger eller løsepenge.

Det er disse angreb, Forsvarets Efterretningstjeneste nu øger indsatsen for at afsløre.